Vita:Tirana-Durrësi római katolikus főegyházmegye

message: Az albán ortodox egyháznak is van egy tirana-durrësi érseksége, valamiféle egyértelműsítésre szükség lesz. Egyelőre létrehoztam egy egyértelműsítőlapot Tirana-Durrësi főegyházmegye címen. Pasztilla 2019. november 11., 06:54 (CET)
thread_title:  Egyértelműsítés 

message: , hogy lekerült a sablon, gondoltam, átnézem, de egyszerűen nem értem a történeti rész több állítását, jó lenne tudni, mi a forrásuk.
A Jón-szigetek majdnem ezer éve a korfui érsekséghez tartoznak, sosem tartoztak Durrëshez. Azt el tudom képzelni, hogy bizonyos, korábban a durrësi érsekséghez tartozó part menti területek kerültek át Korfuhoz, de hogy nem a Jón-szigetek, az biztos. És ha át is kerültek 1926-ban, akkor azok mára már ismét a Durrës alá tartozó délalbán adminisztratúra részei, mert nincs Albánia területén semmiféle korfui joghatóság.
A dél-albániai adminisztratúra nem alakulhatott ki a durrësi érsekség déli területeinek leválasztásával, az adminisztratúra nagy része ugyanis olyan területeken van, ahol Durrësnek soha nem volt egyházi joghatósága. Itt is úgy lehet csak igaz a mondat, hogy a dél-albániai adminisztratúra kialakításakor egyes durrësi peremterületeket is hozzácsatoltak.
Rrësheni püspökség: ez alapvetően nem más, mint a korábbi oroshi területi apátság, amely közvetlenül a Szentszék alá volt rendelve, aztán miután a kommunisták megszüntették az egyházakat, a rendszerváltáskor egy darabig a shkodrai (és nem a durrësi) érsekséghez tartozott. Nem lehetetlen, hogy a 96-ban kialakított rrësheni püspökséghez kerültek durrësi területek is, bár erre ismét csak jó lenne forrás.
A szomszédos egyházmegyék felsorolása kapcsán nehezen érthető, hogy lehet határos a rrësheni püspökséggel, ha fentebb már elmagyaráztuk, hogy a rrësheni püspökség hozzá tartozik. Teljesen jogosan nézhetjük persze így is, hiszen Durrës és Mirdita (Rrëshen) egyházi joghatósága földrajzilag elkülöníthető, de ha a főegyházmegye északkeletről a rrësheni püspökséggel határos, akkor nem lehet határos a prizreni adminisztratúrával és a szkopjei egyházmegyével is, mert azokkal a rrësheni püspökség határos. Vagy-vagy, kétféle határt és „szomszédosságot” egy svungra nem lehet figyelembe venni. Emellett a főegyházmegyétől északnyugatra az Adriai-tenger található. Északon a lezhai püshpökség, északkeleten a rrësheni püspökség határolja, délkeleten és délen a délalbán adminisztratúra. Pasztilla 2019. december 4., 07:40 (CET)
replies: text: Nem válaszolnál mégis inkább, kérlek, legalább annyit, hogy mi volt a forrás? Onnan már kiegyenesítem. Pasztilla 2019. december 6., 06:58 (CET)
 A gcatholic.orgon feltüntetik (legalábbis Dél-Afrika kivételével), hogy az egyes egyházmegyéknek mik a szomszédjai, és azok merrefelé vannak attól. Rakás vita 2019. december 13., 11:56 (CET)
replies: text: :Nem igazán tudom, mit mondjak, de szerintem udvariatlanság kilenc napig nem törődni azzal, hogy a másik ember kérdezett valamit, majd kilenc nap elteltével válaszolni a négyből egyre, holott pontosan látod, hogy a félrefordításokat és ezt is megoldottam már rég. Ha megnézed az egyházmegyei térképet, láthatod magad is, amit leírtam: mekkora topográfiai nonszensz volt a szomszédos egyházmegyék felsorolása, akármi is a forrása. A forrást egyébként sem a szomszédos egyházmegyékhez kerestem, hanem az első három kérdésemre, Jón-szigetek durrësi érsekséghez csatolása stb., de miután rájöttem, hogy az enwiki volt a forrásod, onnan már egyszerű volt kiegyenesíteni. Pasztilla 2019. december 14., 08:36 (CET)
thread_title:  Állítások forrása